+-----------------------------------------------------------------------+
| ปัจจัยความเสี่ยง                                                          |
+-----------------------------------------------------------------------+

บริษัทและบริษัทย่อยมีความเสี่ยงในด้านต่าง ๆ ดังต่อไปนี้ :

1. ความเสี่ยงด้านการเงิน

1.  ความเสี่ยงด้านการให้สินเชื่อ/ ด้านสภาพคล่อง

  เกิดจากความเป็นไปได้ที่ลูกค้าอาจจะไม่สามารถจ่ายชำระหนี้ให้แก่บริษัทและบริษัทย่อยได้ภายในกำหนดเวลาโดยปกติของการค้า
  เพื่อจัดการความเสี่ยงนี้บริษัทและบริษัทย่อยมีนโยบายในการป้องกันความเสี่ยงโดยการประเมินและวิเคราะห์ประเมินความสามารถทางการเงินของลูกค้า
  โดยพิจารณาคัดเลือกลูกค้าที่มีคุณภาพอย่างระมัดระวัง และยังมีการจำกัดวงเงินสินเชื่อ
  รวมทั้งให้ลูกค้าชำระค่ามัดจำในการสั่งซื้อสินค้า

2.  ความเสี่ยงด้านอัตราแลกเปลี่ยน

 บริษัทได้ตระหนักถึงความไม่แน่นอนในสภาวะทางสังคมและการเมืองของโลก ภาวะสงครามอเมริกาและอิรักที่อาจจะเกิดขึ้นก็อาจจะส่งผลกระทบต่ออัตราแลกเปลี่ยน แต่อย่างไรก็ตาม บริษัทได้จำหน่ายไปยังประเทศต่าง ๆ ทั่วโลก การรับชำระเงินจึงเป็นเงินตราต่างประเทศหลายสกุล ด้วยเหตุนี้ บริษัทเชื่อว่าน่าจะสามารถกระจายความเสี่ยงได้เป็นอย่างดี 

3.  ความเสี่ยงจากอัตราดอกเบี้ย

  เกิดจากการผันผวนอย่างมากของอัตราดอกเบี้ยในท้องตลาดซึ่งจะมีผลกระทบในทางลบต่อการดำเนินงานของบริษัทและบริษัทย่อยทั้งในปัจจุบันและอนาคต
  ผู้บริหารเชื่อว่าบริษัทและบริษัทย่อยมีความเสี่ยงในอัตราดอกเบี้ยน้อย
  เนื่องจากอัตราดอกเบี้ยเงินเบิกเกินบัญชีธนาคารและเงินกู้ยืมส่วนใหญ่เป็นอัตราตลาด ดังนั้น
  บริษัทและบริษัทย่อยจึงไม่ได้ทำสัญญาเพื่อป้องกันความเสี่ยงดังกล่าว

1.  ความเสี่ยงด้านการตลาด : ภาวะการแข่งขันรุนแรงทั้งในและต่างประเทศ

จากการที่ประเทศจีนเข้าร่วม WTO และสภาวะการแข่งขันที่รุนแรงมากระหว่างผู้ผลิตในประเทศ
โดยเฉพาะในตลาดล่างที่มักจะใช้ราคาเป็นกลยุทธ์หลัก
บริษัทได้มีมาตรการรองรับความเสี่ยงดังกล่าว ด้วยการลดต้นทุน จากการเพิ่มประสิทธิภาพการผลิต
พัฒนาผลิตภัณฑ์ ทั้งด้านคุณภาพและการออกแบบ ในปีที่ผ่านมา
บริษัทได้มีการพัฒนาอย่างต่อเนื่องในด้านการสร้างตราสินค้าให้เป็นที่รู้จักอย่างแพร่หลายและเป็นที่จดจำของผู้บริโภค
โดยการลงโฆษณาในนิตยสารชั้นนำในประเทศและร่วมงานแสดงสินค้าทั้งในและต่างประเทศอย่างต่อเนื่องตลอดปี
เพื่อที่จะพัฒนาให้ผู้บริโภคได้เห็นเด่นชัดถึงความแตกต่างของผลิตภัณฑ์ของโอเชียนกลาสกับเครื่องแก้วจากคู่แข่งอื่น
ๆ ทั้งในด้านคุณภาพและความหลากหลายของผลิตภัณฑ์

และจากการที่บริษัทและบริษัทย่อยดำเนินการขยายตลาดกระจายออกไปในหลายภูมิภาคของโลก
ทำให้บริษัทเชื่อว่าความเสี่ยงด้านการตลาดและการขายอยู่ในระดับต่ำ

2.  ความเสี่ยงด้านการผลิต : วัตถุดิบที่ใช้ในการผลิต และชิ้นส่วนอุปกรณ์

วัตถุดิบส่วนใหญ่ที่ใช้ในการผลิตหาได้จากในประเทศ
ถึงแม้ว่าบริษัทยังต้องนำเข้าชิ้นส่วนอุปกรณ์จากต่างประเทศบางรายการ แต่อย่างไรก็ดี
บริษัทได้มีการพัฒนาอย่างต่อเนื่องในด้านความรู้และทักษะของช่างและวิศวกรทำให้สามารถใช้งานอุปกรณ์และเครื่องจักรได้อย่างเต็มประสิทธิภาพและยืดระยะเวลาการใช้งานไปได้นานขึ้น
นอกจากนี้ อุปกรณ์ที่ต้องนำเข้าก็มี suppliers หลายรายในหลายประเทศ
ทำให้บริษัทมั่นใจว่ามีความเสี่ยงค่อนข้างต่ำในด้านนี้

3.  ความเสี่ยงในด้านการบริหารจัดการ

  จากการที่กลุ่มตระกูลอัสสกุลบริษัทมีการถือครองหุ้นในในบริษัทเป็นจำนวนรวมมากกว่าร้อยละ 50
  จึงอาจจะควบคุมเสียงข้างมากในการออกเสียงลงมติในที่ประชุมผู้ถือหุ้นได้ อย่างไรก็ตาม
  คณะกรรมการบริษัทมีความเป็นอิสระในการบริหารกิจการให้เป็นไปเพื่อประโยชน์สูงสุดในระยะยาวแก่ผู้ลงทุนทุกรายอย่างเท่าเทียมกัน

4.  ความเสี่ยงจากการพึ่งพาเทคนิคการผลิต
    บริษัทและบริษัทย่อยได้ตกลงเข้าทำสัญญารับความช่วยเหลือด้านเทคนิคกับบริษัท ซาซากิกลาส
    จำกัด โดยสัญญาครบกำหนดไปในวันที่ 28 เมษายน 2545 และ วันที่ 2 กรกฎาคม 2545
    สำหรับ บริษัทใหญ่และบริษัทย่อยตามลำดับ ขณะนี้
    กำลังอยู่ในระหว่างการศึกษารายละเอียดของสัญญาฉบับใหม่
    จากความสัมพันธ์ที่ดีในช่วงระยะเวลา 20 ปีที่ผ่านมา บริษัทมั่นใจว่าจะได้รับการต่อสัญญาอีก
    อย่างไรก็ตามบุคคลากรด้านการผลิตมีความสามารถทางด้านการผลิตเพียงพอที่จะดำเนินการอย่างไม่มีปัญหา
    ประกอบกับเทคโนโลยีด้านการผลิตมีการเปลี่ยนแปลงน้อยมาก บริษัทจึงเชื่อว่า
    บริษัทมีความเสี่ยงน้อยในเรื่องนี้

    อย่างไรก็ตาม บริษัทมีการประเมินและกำกับดูแลความเสี่ยงต่าง ๆ เหล่านี้อยู่อย่างสม่ำเสมอ
    โดยผ่านทางคณะกรรมการต่าง ๆ เช่น คณะกรรมการบริษัท
    คณะกรรมการตรวจสอบและคณะกรรมการ Strategic